|  |
| --- |
| № исх: 01-09/Д-4058//ДС-368 от: 03.11.2023  № вх.4954/ДС-368 от: 03.11.2023 |

|  |  |  |  |  |
| --- | --- | --- | --- | --- |
| **ҚАЗАҚСТАН РЕСПУБЛИКАСЫ ДЕНСАУЛЫҚ САҚТАУ МИНИСТРЛІГІ** | |  | **МИНИСТЕРСТВО ЗДРАВООХРАНЕНИЯ РЕСПУБЛИКИ КАЗАХСТАН** | |
| 010000, Астана қаласы, Мәңгілік Ел даңғылы, 8,  Министрліктер үйі, 5 - кіреберіс,  тел.: 7 (7172) 743650, факс: 7 (7172) 743727  e-mail: minzdrav@dsm.gov.kz |  | | | 010000, город Астана, проспект Мәңгілік Ел, 8,  Дом Министерств, 5 подъезд,  тел.: 7 (7172) 743650, факс: 7 (7172) 743727  e-mail: minzdrav@dsm.gov.kz |

\_\_\_\_\_\_\_\_\_\_\_\_\_\_\_

**Қазақстан Республикасы**

**Парламенті Мәжілісі**

**«Қазақстан Халық партиясы»   
Фракциясының депутаттары**

**И. Сұңқарға**

**М. Магеррамовқа**

**И. Смирноваға**

**Г. Танашеваға**

**К. Сейітжанға**

*2023 жылғы 5 қазандағы*

*шығыс № ДС-368 хатқа*

**Құрметті депутаттар!**

Қазақстан Республикасы Денсаулық сақтау министрлігі *(бұдан әрі – Министрлік)* Сіздердің 2023 жылғы 4 қазанда жарияланған депутаттық сауалдарыңызды өз құзыреті шегінде қарап, мынаны хабарлайды.

***1,2) Онкологиялық аурулардың алдын алу және емдеу бойынша, оның ішінде диагностика мен емдеудің қазіргі заманғы әдістерін қолдана отырып, халықтың хабардарлығын арттыру жөніндегі іс-шараларды жүргізуді жалғастыру. Онкологиялық аурулары бар балаларды диагностикалау мен емдеуді жүзеге асыратын барлық өңірлерде диагностикалық жабдықтарды жаңғырту***

Жүргізіліп жатқан іс-шаралардың көлемі мен оң өзгерістеріне қарамастан, мысалы, өлім деңгейінің төмендетуі, онкологиялық көмек көрсету мәселелері өзекті болып қала береді.

Елде, бүкіл әлем сияқты, онкологиялық аурулардың өсуі байқалады, олардың көпшілігі бастапқы кезеңдерде анықталады *(I-II кезең – 2022 жылы 65,6%)*. Ерте диагностика бойынша скринингтік бағдарламалар іске асырылуда, уақтылы тексеру үшін «жасыл дәліз» енгізілді, сәулелік жабдықтар паркі, химиопрепараттар желісі кеңейтіліп, жаңартылуда, онкологиялық науқастарды диагностикалау мен емдеудің заманауи әдістері енгізілуде.

***Анықтама.*** *Жыл сайын елімізде 37 мыңнан астам адам қатерлі ісікке шалдығады (оның ішінде 600-ге жуығы балалар), есепте 215 мыңнан астам қазақстандық бар (оның ішінде 4000-ы балалар), олардың саны үнемі өсіп келеді. Мамандандырылған көмектің кеңеюімен, жаңа технологияларды енгізумен, онкологиялық ауруларды (жатыр мойны обыры, сүт безі обыры, колоректальды обыр) бұрын анықтауға скринингтер жүргізумен соңғы 5 жылда 5 жылдық өмір сүру көрсеткішінің 4,5%-ға ұлғаюы байқалады және 2023жылдың 9 айында 55,2% – ға жетті (2018 жылы-50,8%).*

Ерте диагностика мақсатында жатыр мойны обырын, сүт безі обырын, колоректальды обырды ерте анықтауға скринингтік қарап-тексерулер жүргізіледі.

***Анықтама.*** *2023 жылдың 9 айында жатыр мойны обырының скринингі бойынша - 631 969 әйел қарап-тексерілді, зерттелгендердің 1,5 %- ы қатерлі ісікке дейінгі жағдай, 322 әйелде қатерлі ісік анықталды (тексерілгендердің 0,05 %); сүт безі обырының скринингі бойынша – 797 218 әйел қарап-тексерілді, 1391-інде қатерлі ісік анықталды (0,2 %); колоректальды обырдың скринингі бойынша 909 712 адам тексерілді, колоноскопиядан өткендердің 25,2% - да атерлі ісікке дейінгі жағдай, 362-де қатерлі ісік анықталды (0.04%). Скрининг бойынша анықталған қатерлі ісіктердің 54 %-ы 0-1 сатысында анықталды.*

Мемлекет басшысының тапсырмасы бойынша 2023 жылғы 5 қазанда Қазақстан Республикасы Үкіметінің Қаулысымен жалпы қаржыландыру көлемі 460,7 млрд теңгені құрайтын Қазақстан Республикасында онкологиялық ауруларға қарсы күрес жөніндегі 2023 – 2027 жылдарға арналған кешенді жоспар *(бұдан әрі – Кешенді жоспар)* бекітілді.

**Қауіп факторларының профилактикасы және басқару бағыты** бойынша онкологиялық скринингтік бағдарламаларды кеңейту, атап айтқанда, соңғы жылдары өлімнің негізгі себебі болып табылатын өкпе обырын анықтау үшін төмен дозалы компьютерлік томографияны енгізу жоспарлануда. Жас әйелдер арасында ең көп таралған қатерлі ісік ретінде жатыр мойны обырының алдын алу үшін 2024 жылдан бастап ақпараттық түсіндіру науқанын алдын ала жүргізе отырып, адам папилломавирусына қарсы вакцинацияны кезең-кезеңімен енгізу жоспарлануда.

Диагностикалық жабдықты *(маммографтар, КТ, МРТ, ультрадыбыстық аппараттар, бейнеэндоскопиялық жабдықтар)* жаңғырту және МСАК ұйымдары мен онкологиялық орталықтардың, балалар ауруханаларын қоса алғанда, мамандарын оқыту арқылы **жоғары тиімді ерте диагностика бағыты** бойынша халықтың уақтылы ерте диагностикаға қолжетімділігі жақсартылатын болады. Сондай-ақ Ұлттық ғылыми онкологиялық орталықтың *(бұдан әрі – ҰҒОО)* базасында қан мен қан түзуші органдардың қатерлі ісіктерін диагностикалау үшін референс-зертхана ашу көзделген.

***Анықтама.*** *Кешенді жоспар аясында балаларға көрсетілетін медициналық қызметті одан әрі жетілдіру мақсатында 7 өңірде (Абай, Ұлытау, Қостанай, Қызылорда, Ақмола, Батыс Қазақстан облыстары және Шымкент қаласы) көпбейінді балалар ауруханаларын компьютерлік томографтармен, 12 өңірде (Абай, Ұлытау, Ақмола, Шығыс Қазақстан, Жамбыл, Жетісу Батыс-Қазақстан, Қостанай, Алматы Қызылорда, Павлодар, Түркістан облыстары) көп бейінді балалар ауруханаларын магнитті-резонанстық томографтармен, 13 өңірде (Абай, Ұлытау, Ақмола, Шығыс Қазақстан, Жамбыл (2), Батыс Қазақстан, Қарағанды, Қостанай, Павлодар, Алматы, Түркістан облыстары, Шымкент қалаcы) көпбейінді балалар ауруханаларының сараптамалық сыныбының ультрадыбыстық диагностикалық жүйелерімен жарақтандыру жоспарланған.*

**Мамандандырылған емдеуді** дамыту үшін еліміздің әр өңірінде заманауи желілік үдеткіштерді орнату арқылы сәулелік терапия жүргізу жоспарлануда. Барлық жерде әрбір өңірлік орталықта молекулалық-генетикалық және иммуногистохимиялық, морфологиялық зертханалар ашылады. Минималды инвазивті хирургияны дамыту, 3-D модельдеу және басып шығару арқылы реконструктивті-пластикалық операциялардың спектрін кеңейту үшін тиісті жабдықтармен жарақтандыру және мамандарды оқыту қарастырылған. Жаңа ісікке қарсы дәрілік заттарға қолжетімділікті арттыру мақсатында таргетті және иммундық онкологиялық препараттар желісі кеңейтіледі, гендік инженерияны, радиофармацевтикалық препараттарды пайдалана отырып терапия енгізіледі. ҰҒОО базасында протон және ядролық орталықтар ашылады.

**Паллиативтік көмек және оңалту** бағыты бойынша онкологиялық пациенттерге арналған мобильді бригадалар желісін, аз инвазивті, морфині бар дәрілік заттар спектрін кеңейту және денсаулық сақтау мамандарын пациенттерді сатылы анестезиялау әдістемелеріне оқыту және оңалтудың жеке жоспарларын жасау жөніндегі іс-шаралар көзделген.

**Ғылым мен кадрлық әлеуетті дамыту** бағыты бойынша онкология бойынша резидентурадағы орындар санын ұлғайту *(жыл сайын кемінде 50)*, сәулелік терапия *(кемінде 10-12)*, медициналық емес мамандықтар мамандарын *(физиктер, дозиметристер, химиктер)* даярлау, әлемнің жетекші онкологиялық орталықтарында біліктілікті арттыру көзделген. Клиникаға дейінгі зерттеулер орталығы мен ҰҒОО негізіндегі ісік геномы зертханасы құрылады.

Өңірлердегі онкологиялық орталықтарда жыл сайын ашық есік күндері өткізіледі, барлық деңгейлерде көпбейінді топтар ұйымдастырылған және телемедицина дамыған. Мәселен, 2023 жылдың 9 айында 498 пациентке (2022 жылы – 365 пациентке), оның ішінде жетекші халықаралық сарапшыларды тарта отырып - 123 пациентке консультация берілді.

          Онкосақтық, ерте диагностикалау, паллиативтік көмек мәселелері бойынша бастапқы буын дәрігерлері үнемі оқытылады. Сонымен қатар халық арасында 2023 жылдың 9 айында 3 735 дәріс, 15 632 әңгімелесу өткізілді.

Министрлік Қазақстан Республикасы Цифрлық даму министрлігімен бірлесіп, кешенді жоспар шеңберінде ақпараттық жүйелерді интеграциялау арқылы скринингтік зерттеуден өту қажеттігі туралы SMS-хабарламалар арқылы жеке тұлғаларды хабардар ету жөніндегі пилоттық жобаны іске қосылуда.

Онкологиялық аурулардың профилактикасы және емдеу мәселелері тұрақты бақылауда екенін атап өткен жөн және осы бағыттағы жұмыс жалғасуда.

***3) Радиология бөлімшесінің рентгенологтары мен анестезиологтарына жұмыстың денсаулыққа зияндылығы бойынша мерзімінен бұрын зейнетке шығу бойынша жеңілдіктер бойынша.***

*«Ауыр жұмыстардың, еңбек жағдайлары зиянды және (немесе) қауіпті жұмыстардың тізбесін, жұмыс істеу жұмыс уақытының қысқартылған ұзақтығына, жыл сайынғы ақы төленетін қосымша еңбек демалысына және еңбекке ақы төлеудің жоғарылатылған мөлшеріне құқық беретін өндірістердің, цехтардың, кәсіптер мен лауазымдардың тізімін, сондай-ақ оларды беру қағидаларын бекіту туралы»* Қазақстан Республикасы Денсаулық сақтау және әлеуметтік даму министрінің 2015 жылғы 28 желтоқсандағы № 1053 бұйрығының «Денсаулық сақтау» 43 бөлігінің 153-тармағына сәйкес дәрiгер анестезиолог-реаниматолог, орта буынды анестезист, сондай-ақ анестезиология-реанимацияның және қарқынды терапия бөлiмшелерiнiң *(топтарының)* кiшi медициналық қызметшiлерi *(анестезиология-реанимация бөлiмшелерiнiң (топтарының) мен реанимация және интенсивтi терапияға арналған палаталардың дәрiгер-зертханашысы аға мейіргері мен зертханашысынан басқа)* 18 күнтізбелік күн санындағы қосымша демалыс беріледі.

Бұйрықтың 44-бөліміне сәйкес жұмыс уақытының қысқартылған ұзақтығы *(аптасына 30 сағат)* рентген, дефектоскофты радиозотопты қондырғыларында жұмыспен тiкелей айналысатын қызметшiлеріне, рентген диагностикада, флюорографияда, ратоциялық рентген терапевтiк қондырғыларында көзбен бақылау жасап тiкелей жұмыс iстейтiн қызметшiлеріне *(6, 8-тармақтар)*; *(аптасына 36 сағат)* бета-аппликаторларын қолданып, рентген терапиямен, эксперименттiк рентгенмен сәулелендiрумен және сәулелiк терапиямен тiкелей айналысатын қызметшiлеріне  *(7-тармақ)* белгіленді.

Қазақстан Республикасы Үкіметінің 2017 жылғы 18 ақпандағы № 81 қаулысымен бекітілген Еңбек және халықты әлеуметтік қорғау министрлігінің қағидасына сәйкес ведомствоның функцияларына еңбек, жұмыспен қамту, көші-қон және халықты әлеуметтік қорғау, әлеуметтік қамсыздандыру, оның ішінде зейнетақымен қамсыздандыру және міндетті әлеуметтік сақтандыру саласында мемлекеттік саясатты қалыптастыру кіреді.

Осыған байланысты рентгенолог және анестезиолог-реаниматологтардың мерзімінен бұрын зейнетке шығу мәселесін еңбек жөніндегі уәкілетті орган өкілдерінің қатысуымен қарау жоспарлануда.

**Министрдің міндетін атқарушы Т. Сұлтанғазиев**

*Орындаған: А. Баянбердиева*

*С. Саурова*

*И. Ажгалиева*

*тел.: 74 39 62*

*75 07 71*